b'\n_START_ARTICLE_\nPolikarpov I-153\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je v bistvu le tretja generacija lovca Polikarpov I-15, ki se od ostalih razlikuje po uvla\xc4\x8dljivem podvozju in novem, mo\xc4\x8dnej\xc5\xa1em motorju, ki je hitrost letala dvignil s 362 km/h na 426 km/h. Letalo je bilo zadnji klasi\xc4\x8dni dvokrilni lovec sovjetske proizvodnje in je bilo zastarelo \xc5\xbee v trenutku, ko je ugledalo lu\xc4\x8d sveta. Letalo se je sicer slabo dr\xc5\xbealo v ozkih zavojih in je rado razpadlo v strmoglavem letu, kar je bila posledica slabe izdelave ogrodja, vendar je bilo kljub temu dokaj zanesljivo in je bilo v uporabi enot Rde\xc4\x8de armade do leta 1942._NEWLINE_Letalo so izdelovali do konca leta 1941, izdelali pa so 3437 primerkov tega dvokrilnega lovca.\n_START_SECTION_\nUporaba letala\n_START_PARAGRAPH_\nLetalo je velike uspehe dosegalo v zimski vojni, kjer so z zaplenjenimi letali Finci uspe\xc5\xa1no kljubovali sovjetski premo\xc4\x8di v zraku. Letalo je sodelovalo tudi v bojih proti Japoncem na Kitajskem, kjer pa niso bili uspe\xc5\xa1ni, saj so bila japonska letala po konstrukciji in manevrskih sposobnostih dale\xc4\x8d pred njimi, pa tudi piloti so bili neprimerno bolj\xc5\xa1i. Proti koncu slu\xc5\xbeenja so ta letala Sovjeti uporabljali le \xc5\xa1e kot letala za neposredno podporo artileriji in pehoti.'